EkBass/fiwiki-20250220-pages-articles huggingface dataset:
Painonnosto kesäolympialaisissa 2020 – naisten 87 kg

Naisten painonnoston 87 kg Tokion kesäolympialaisissa 2020 kilpaillaan 2. elokuuta 2021 Tokyo International Forumissa. Kilpailuun osallistuu 14 urheilijaa. ==Karsinnat== Olympialaisiin pääsee 14 urheilijaa. Kahdeksan urheilijaa valitaan IWF:n maailmanlaajuisen rankingin perusteella. Viisi urheilijaa valitaan maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsee yksi urheilija olympialaisiin. Rankingit tarkastetaan 30. huhtikuuta 2021. Viimeinen paikka on varattu joko isäntämaa Japanille tai se täytetään erillisellä kutsulla. Yhdestä maasta saa osallistua korkeintaan yksi urheilija yhteen painoluokkaan. Samoin yhdestä maasta saa osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista saa osallistua korkeintaan kolme urheilijaa yhden sukupuolen painoluokkiin. ===Olympialaisiin pääsevät urheilijat=== Karsintatapa Paikat Urheilija Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Aasia 1 Afrikka 1 Amerikka 1 Eurooppa 1 Oseania 1 Isäntämaa/kutsu 1 ==Kilpailu== Sijoitus Nimi Valtio Tempaus Tempaus Tempaus Tempaus Työntö Työntö Työntö Työntö Yhteistulos Sijoitus Nimi Valtio 1. 2. 3. Tulos 1. 2. 3. Tulos Yhteistulos 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. ==Lähteet== Naisten 87 kg Luokka:Naisten urheilu
Painonnosto kesäolympialaisissa 2020 – naisten yli 87 kg

Naisten painonnoston yli 87 kg Tokion kesäolympialaisissa 2020 kilpaillaan 2. elokuuta 2021 Tokyo International Forumissa. Kilpailuun osallistuu 14 urheilijaa. ==Karsinnat== Olympialaisiin pääsee 14 urheilijaa. Kahdeksan urheilijaa valitaan IWF:n maailmanlaajuisen rankingin perusteella. Viisi urheilijaa valitaan maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsee yksi urheilija olympialaisiin. Rankingit tarkastetaan 30. huhtikuuta 2021. Viimeinen paikka on varattu joko isäntämaa Japanille tai se täytetään erillisellä kutsulla. Yhdestä maasta saa osallistua korkeintaan yksi urheilija yhteen painoluokkaan. Samoin yhdestä maasta saa osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista saa osallistua korkeintaan kolme urheilijaa yhden sukupuolen painoluokkiin. ===Olympialaisiin pääsevät urheilijat=== Karsintatapa Paikat Urheilija Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Maailmanranking 8 Aasia 1 Afrikka 0 Amerikka 1 Eurooppa 1 Oseania 0 Isäntämaa/kutsu 1 Käyttämättömät paikat 2 Käyttämättömät paikat 2 ==Kilpailu== Sijoitus Nimi Valtio Tempaus Tempaus Tempaus Tempaus Työntö Työntö Työntö Työntö Yhteistulos Sijoitus Nimi Valtio 1. 2. 3. Tulos 1. 2. 3. Tulos Yhteistulos 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. ==Lähteet== Naisten yli 87 kg Luokka:Naisten urheilu
Palsamityräkki

Palsamityräkki (Euphorbia balsamifera) on tyräkkikasvien heimoon kuuluvan tyräkkien suvun kasvi, joka kasvaa puuksi tai pensaaksi. Se on Lanzaroten saaren kasvisymboli. == Kuvaus == === Varret, oksat ja lehdet === Palsamityräkki kasvaa puun tai pensaan tapaiseksi 1–3 metriä korkeaksi, joskus korkeammaksikin, kasviksi. Suurimmillaan se voi olla noin 5 metriä korkea. Sen lieriömäiset ja tiheästi haaroittuneet varret ja oksat ovat särmättömiä. Väriltään ne ovat vaaleanharmaasta vaaleanruskeaan ja pinta on vanhojen lehtienkantojen jättämien jälkien arpeuttama. Lehdet ovat 15–80 millimetriä pitkiä ja 3–8 millimetriä leveitä. Lehtien muoto on suikean soikea. Ne ovat oksien kärjissä lehtikiehkuroina. Palsamityräkki pudottaa lehtensä kesäisin kuivan ja lämpimän kauden tullessa. Näin se vähentää haihtumista säilyttääkseen rungossaan olevan kosteuden. === Kukat === Palsamityräkki on kaksikotinen ja sen hede- ja emikukat ovat eri kasveissa. Se kukkii joulukuusta alkaen ja jatkaa kukkimistaan kesä-heinäkuulle. Sen kukinnot ovat oksien kärjissä ja tyräkeille ominainen valekukka (cyathium) on väriltään kellertävänvihreä. Kukinnot ovat suurimmillaan noin 6 millimetriä halkaisijaltaan. Niiden ympärillä olevan lehtikiehkura on myös kellertävänvihreä. Mesiäisiä on viisi. Väriltään ne ovat vihertävän keltaisia. Hedelmät ovat kotia, jotka ovat noin 9 millimetriä pitkiä ja noin 10 leveitä. Hedelmät muuttavat väriään kypsyessään vaaleanvihertävästä vaaleanpunaiseen ja kypsinä ne ovat punertavia. Hedelmät ovat karvattomia tai niiden pinnalla on samettimainen karva. Siemenet ovat pyöreähköjä, soikeita, noin 3 millimetriä pitkiä ja noin 2,8 millimetriä leveitä. == Kasvupaikat ja levinneisyys == Palsamityräkki kasvaa hiekkaisessa ja kivisessä maaperässä rantavyöhykkeeltä noin 800 metrin korkeuteen asti. Sitä on käytetty aitakasvina, teidenvarsikasvina ja eroosion hillitsemiseen. Palsamityräkin levinneisyysalueeseen kuuluvat Kanariansaaret, Länsi- ja Pohjois-Afrikka, Mauritania, Senegal, Nigeria aina Arabian niemimaahan ja Somaliaan asti. == Käyttö ja hyödyntäminen == Sitä on myös käytetty polttopuuna. Sitä on myös käytetty erilaisiin lääkinnällisiin tarkoituksiin niillä alueilla, jossa sitä kasvaa luonnostaan. Se valkoinen maitiaisneste ei ole syövyttävää toisin kuin tyräkeillä yleensä. Maitiaisnesteestä on kuivaamalla tehty purukumia. == Kuvia == Euphorbia balsamifera (Garafía) 01.jpg|Palsamityräkki, La Palma Yaiza El Golfo - Montaña del Golfo - Euphorbia balsamifera 02 ies.jpg|Palsamityräkki, Lanzarote Euphorbia balsamifera Lanqarote Jameos del Agua.JPG|Palsamityräkin lehdistöä, Lanzarote Euphorbia balsamifera (La Fajana) 02.jpg|Kypsyviä hedelmiä ja lehtiä, La Palma Euphorbia balsamifera Lazaorote Jameos del agua.JPG|Hedelmiä ja lehtiä Euphorbia balsamifera Malpais 2007 05 barranquillo 61.jpg|Sivukuva hedelmästä Euphorbia balsamifera (La Fajana) 06.jpg|Palsamityräkin valekukka Puerto del Rosario Llanos de la Concepción - FV-30 - Euphorbia balsamifera 03 ies.jpg|Palsamityräkin valekukka E balsamifera balsamifera ies.jpg|Palsamityräkin valekukka lähikuvassa == Lähteet == * === Viitteet === == Aiheesta muualla == * * Luokka:Tyräkit
Hivshu Ua

Hivshu Ua, viralliselta nimeltään Robert E. Peary II (s. 1956 Siorapaluk, Avannaata, Grönlanti) on nykyään Ruotsissa asuva muusikko ja šamaani. Hänen isoisänsä Kâla oli henkilö, jolta Hivshu oppi traditionaaliset inuittien šamaanin taitonsa. Kâlan isä oli puolestaan kuuluisa yhdysvaltalainen tutkimusmatkailija Robert Peary ja hänen äitinsä inuitti Alikahit. Kotikylä Siorapaluk on hyvin pohjoinen paikkakunta, jopa 60 kilometriä Qaanaaqista pohjoiseen. Vietettyään lapsuudessaan tavallista inuittielämää Hivshu siirtyi kouluun osittain Kööpenhaminaan. Hän on opiskellut Kööpenhaminan yliopiston humanistisessa tiedekunnassa ja toiminut avustajana sosiologian ja lingvistiikan töissä professori Erik Holtvedin alaisuudessa. Hän on levyttänyt ja esiintynyt eri puolilla maailmaa. == Lähteet == == Aiheesta muualla == *Avannaa – Hivshu Ua /blogspot (29.9.2012) Luokka:Grönlantilaiset henkilöt Luokka:Šamanismi Luokka:Arktiset kulttuurit Luokka:Maailmanmusiikki
Kaitalampi

Kaitalampi -nimisiä järviä ja lampia ovat: * Kaitalampi, järvi Espoon Luukissa * Kaitalampi, lampi Heinolan Lauhjoella * Kaitalampi, lampi Heinolan Vahteristossa * Kaitalampi, lampi Ikaalisten Juhtimäellä * Kaitalampi, lampi Jyväskylän Puuppoassa * Kaitalampi, lampi Lemin Hyvärilässä * Kaitalampi, lampi Mikkelin Ruhalanniemellä * Kaitalampi, järvi Mikkelin Sopenkylässä * Kaitalampi, itäisempi kahdesta samannimisestä lammesta Sysmässä * Kaitalampi, läntisempi kahdesta samannimisestä lammesta Sysmässä. Luokka:Järvien täsmennyssivut
Basil Cameron

Basil Cameron CBE (18. elokuuta 1884 Reading – 26. kesäkuuta 1975 Leominster) oli brittiläinen kapellimestari. Hän johti sekä vakavaa että kevyempää musiikkia.AllMusic: Basil Cameron Cameron opiskeli urkuri, säveltäjä T. Tertius Noblen johdolla sekä vuosina 1902–1906 Berliinin musiikkikorkeakoulussa opettajinaan viulistit Joseph Joachim ja Leopold Auer. Palattuaan kotimaahansa hän pääsikin Lontoon sinfoniaorkesterin viulistiksi ennen tulemistaan tunnetuksi kapellimestarina. Hänen uransa keskeytti tilapäisesti ensimmäinen maailmansota, jossa hän haavoittui. Cameronin uraa kapellimestarina edisti Percy Graingerin ja George Bernard Shawin tuki. Hän johti Britanniassa muun muassa BBC:n sinfoniaorkesteria 1920–30-lukujen vaihteessa. Vuonna 1930 hän esiintyi vierailevana kapellimestarina San Franciscon sinfoniaorkesterin johdossa ja sai kutsun sen musiikilliseksi johtajaksi, jona hän toimi yhdessä Issay Dobrovenin kanssa. Vuonna 1932 Cameron jätti tämän tehtävän ja ryhtyi Seattlen sinfoniaorkesterin pysyväksi kapellimestariksi, jona toimi vuoteen 1938, jolloin palasi kotimaahansa. Hän jatkoi työtään sekä Britanniassa että ulkomailla. Hän muun muassa avusti Henry Woodia, esiintyi Elisabeth Schwarzkopfin kanssa ja teki levytyksiä pianisti Benno Moiseiwitschin kanssa. Vuonna 1957 hänestä tehtiin Brittiläisen imperiumin ritarikunnan komentaja. == Lähteet == Luokka:Brittiläiset kapellimestarit Luokka:Vuonna 1884 syntyneet Luokka:Vuonna 1975 kuolleet
Medroksiprogesteroniasetaatti

Medroksiprogesteroniasetaatti (C24H34O4) on steroideihin kuuluva orgaaninen yhdiste. Se on vaikutuksiltaan progestiini ja sitä käytetään lääketieteessä ehkäisyyn ja endometrioosin, kuukautiskierron häiriöiden ja eräiden syöpien hoitoon. Medroksiprogesteroniasetaatti kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa medroksiprogesteroniasetaatti on kiteistä ainetta. Yhdiste on veteen liukenematonta ja liukenee vähäisessä määrin alkoholeihin ja hyvin asetoniin, dioksaaniin ja kloroformiin. Aine on optisesti aktiivista ja sen kiertokyky kloroformiliuoksessa on +61.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. Medroksiprogesteroniasetaatti on vaikutukseltaan progestiini eli se estää ovulaation ja paksuntaa kohdunkaulan limakerrosta, mikä vaikeuttaa siittiöiden kulkeutumista sen lävitse. Lääkeainetta voidaan annostella tablettina tai ruiskeena. Ruiskeena otettuna ehkäisyvaikutus kestää useita kuukausia. Medroksiprogesteroniasetaattia käytetään ehkäisyn lisäksi endometrioosin ja kuukautiskierron häiriöiden sekä hormoniriippuvaisten rinta- ja kohtusyöpien hoidossa. Medroksiprogesteroniasetaatilla on myös glukokortikoidivaikutuksia ja sen on havaittu vähentävän epilepsiakohtausten määrää.Axel Kleemann: Antineoplastic and Immunomodulating Agents , Ullmann's Encyclopedia of Industrial Chemistry, John Wiley & Sons, New York, 2017. Medroksiprogesteroniasetaattia käytetään myös eläinlääketieteessä kuukautiskierron säätelyyn. ==Haittavaikutukset== Medroksiprogesteroniasetaatin mahdollisia haittavaikutuksia voivat olla luuntiheyden aleneminen, kuukautisten yhteydessä verenvuodon lisääntyminen, rintojen arkuus, turvotus, painon nousu ja masentuminen. ==Valmistus== Medroksiprogesteroniasetaatin valmistuksessa hydroksiprogesteronin karbonyyliryhmät suojataan asetaaleina reaktiolla glykolin kanssa. Yhdisteen kaksoissidos hapetetaan epoksidiksi peroksihapon avulla ja muodostuva epoksidi reagoi metyylimagnesiumbromidin kanssa, jolloin epoksidirakenne aukeaa ja rengasrakenne metyloituu. Emäksisissä olosuhteissa tapahtuu hydroksyyliryhmän eliminoituminen ja muodostuu α,β-tyydyttymätön karbonyyliyhdiste. Viimeinen vaihe on esteröinti etikkahapon tai etikkahapon anhydridin kanssa. : ==Lähteet== Luokka:Steroidit Luokka:Ehkäisy Luokka:WHO:n tärkeimmät lääkkeet
Pähkinävelhomonni

Pähkinävelhomonni (Loricaria lata) on imumonnien (Loricariidae) heimoon kuuluva kalalaji. Sitä tavataan Etelä-Amerikan makeissa, trooppisissa vesissä. Pähkinävelhomonni voi yltää jopa 27,0 senttimetrin pituuteen. == Lähteet == Luokka:Imumonnit
Kaarasjoen kirkko

Kaarasjoen kirkko (, ) on kirkko Norjan Kaarasjoella Finnmarkin läänissä. Kirkko on rakennettu vuonna 1974. Sen on suunnitellut arkkitehti Odd Østbye. Se on rakennettu puusta ja on muodoltaan kahdeksankulmio. Kirkossa on 336 istumapaikkaa. == Lähteet == == Katso myös == * Kaarasjoen vanha kirkko Luokka:Kaarasjoki Luokka:Norjan puukirkot
Sisiliskokala

Sisiliskokala (Saurida elongata) on liskokalojen (Synodontidae) heimoon kuuluva kalalaji. Sitä tavataan luoteisella Tyynellämerellä, jossa se elää 20–100 metrin syvyydessä. Sisiliskokala voi kasvaa jopa 50 senttimetrin mittaiseksi ja elää jopa 7-vuotiaaksi. Sen kaupallinen käyttö on pienimuotoista. == Lähteet == Luokka:Auloppikalat
Hr. Ms. Zwaardvis (S806)

Hr. Ms. Zwaardvis (runkonumero S806) oli Alankomaiden kuninkaallisen laivaston Zwaardvis-luokan sukellusvene. == Valmistus == Alus tilattiin 24. joulukuuta 1965 Rotterdamsche Droogdok Maatschappijilta Rotterdamista, missä köli laskettiin 14. heinäkuuta 1966. Alus laskettiin vesille 2. heinäkuuta 1970 ja otettiin palvelukseen 18. elokuuta 1972.dutchsubmarines.com == Palvelus == Alus poistettiin palveluksesta 1995. == Lähteet == * === Viitteet === Luokka:Zwaardvis-luokan sukellusveneet
Kaarasjoen vanha kirkko

Kaarasjoen vanha kirkko (, ) on kirkko Norjan Kaarasjoella Finnmarkin läänissä. Kirkko on rakennettu vuonna 1807. Sen on suunnitellut Daniel Stroch. Se on rakennettu puusta ja on muodoltaan ristikirkko. Kirkossa on 140 istumapaikkaa. Uusi Kaarasjoen kirkko valmistui vuonna 1974. == Lähteet == Luokka:Kaarasjoki Luokka:Norjan puukirkot
Paula von Preradović

Paula von Preradović (12. lokakuuta 1887 Wien – 25. toukokuuta 1951 WienUniversität Wien: Transdifferenz: Paula Preradović) oli itävaltalainen runoilija ja prosaisti.Raymond Furness, Malcolm Humble: A Companion to Twentieth-Century German Literature (2003), s. 238 Hänet muistetaan Itävallan uuden kansallislaulun Land der Berge, Land am Stromen sanoittajana.Jethro Bithell: Germany: A Companion to German Studies (1955/2019), s. 378 (löytyy nimellä hakemalla) Preradovićin isoisä oli kenraali, runoilija Petar Preradović. Hän meni vuonna 1916 naimisiin journalisti Ernst Moldenin kanssa. Hänen ensimmäinen menestyksekäs runokokoelmansa oli Südlicher Sommer (1929), jota seurasi Dalmatinische Sonette (1933), joka sisältää kuvanveistäjä Ivan Meštrovićin työn innoittaman sonettisarjan Die Engel der Toten. Preradovićin työlle leimallisia ovat myöhäisromanttinen Dalmatia-nostalgia ja harras katolisuus. Myös Rainer Maria Rilkeltä saadut vaikutteet tulevat esiin kolmannessa kokoelmassa (Lob Gottes im Gebirge, 1936). Preradovićin proosateoksiin kuuluvat Pave und Pero (1940), Novellen Königslegende (1950) ja Die Versuchung des Columba (1951). Toisen maailmansodan aikana hän osallistui natsismin vastaiseen vastarintaan, ja helmikuussa 1945 hän joutui pidätetyksi miehensä kanssa, mutta molemmat vapautettiin venäläisten saavuttua Wieniin. Preradović on haudattu Zentralfriedhofiin.Kunst und Kultur in Wien: Zentralfriedhof: Paula von Preradovic == Lähteet == Luokka:Itävaltalaiset runoilijat Luokka:Itävaltalaiset kirjailijat Luokka:Kansallislaulujen sanoittajat Luokka:Vuonna 1887 syntyneet Luokka:Vuonna 1951 kuolleet
Sédhiou

Sédhiou on kaupunki Senegalin eteläosassa historiallisella Casamancen alueella. Se sijaitsee Casamancejoen oikealla rannalla 390 kilometriä Dakarista kaakkoon. Kaupunki on Sédhioun alueen ja departementin hallinnollinen keskus. Siellä on 26 700 asukasta (vuonna 2016, arvio). ==Maantiede ja ilmasto== Sédhoun kunnan pinta-ala on 20 neliökilometriä. Se rajoittuu pohjoisessa Diendén arrondissementtiin ja maalaiskuntaan, etelässä Djirédjin arrondissementtiin ja Sansamban maalaiskuntaan sekä idässä Casamancejokeen. Alue on pinnanmuodostukseltaan tasankoa. Seutu kuuluu Sudanin ilmastovyöhykkeeseen. Vuotoinen sademäärä on 900–1200 millimetriä. Lämpötilat vaihtelevat 16 ja 39 asteen välillä. ==Väestö== Asukkaista 31,7 prosenttia on mandinkoja, 20,3 prosenttia fulbeja, 14,4 prosenttia balanteja, 3,4 prosenttia wolofeja ja 3 prosenttia soninkeja. Kaupungissa asuu myös lähes kaikkien muiden Casamancen kansojen edustajia. Muslimeja on 92,5 ja kristittyjä 7,4 prosenttia. ==Historia== Ranskalaiset perustivat Sédhiouun kauppa-aseman 1830-luvulla ja linnoituksen vuonna 1842. Se toimi alueen hallinnollisena keskuksena vuoteen 1908, jolloin hallinto siirretiin Ziguinchoriin. Sédhioun departementti ja kunta on perustettu vuonna 1960. Se liitettiin Koldan alueeseen vuonna 1984 ja vuonna 2008 siitä tuli aluekeskus. ==Liikenne, talous ja palvelut== Sédhiousta on päällystetyt maantieyhteydet Trans-Gambian valtatielle ja Koldaan. Väestön pääelinkeino on maatalous. Kaupungissa on lyseo ja poliklinikka. Ranskalaisessa linnoituksessa toimii kulttuurikeskus. ==Matkailu== Sédhiou on unelias pikkukaupunki, jonka ainoa hotelli houkuttelee lähinnä metsästäjiä. Kaupungissa on myös muita majoituspalveluja. Paikallisia nähtävyyksiä ovat linnoitus, vilkas torialue sekä pelikaanien ja flamingojen asuttama ”Paholaisen saari” Casamancejoella. ==Lähteet== Luokka:Sédhioun alue Luokka:Senegalin kaupungit
Caciocavallo Palermitano

Caciocavallo Palermitano on Palermon maakunnasta peräisin oleva italialainen lehmänmaidosta valmistettava pasta filata-juusto. Caciocavallo Palermitano on peräisin Italiaan kuuluvan Sisilian saaren Palermon maakunnasta saaren länsiosassa. Perinteisesti juustoa on valmistettu alueen kukkuloiden pienillä maatiloilla paikallisten nautarotujen, kuten Cinisara-lehmien maidosta. Juuston mainitsevat ensimmäiset historialliset lähteet ovat 1400-luvulta, jolloin juusto tunnettiin etenkin ylimystön ja uskonnollisten yhteisöjen ruokapöydissä. Juustoa on valmistettu perinteisesti puisia työkaluja käyttäen, joskin nykyisin sitä valmistetaan myös nykyaikaisemmin menetelmin tehomaatiloilla. Juustoa valmistettaessa raakamaitoon ei lisätä erikseen maitohappokäytteitä, vaan valmistuksessa käytettyjen puuastioiden pinnalle muodostuu ajan kanssa luontainen maitohappobakteerien biokalvo. Juustomassa asetetaan tavuleri-nimisiin puisiin muotteihin, joissa juusto saa sille tyypillisen suuntaissärmiön mukaisen muotonsa. Juuston valmistukseen kuluu noin kaksi päivää. Juusto voidaan tämän jälkeen syödä tuoreena, tai sitä voidaan kypsyttää kahdesta kahteentoista kuukautta. Valmis juusto on rakenteeltaan kiinteää. ==Lähteet== Luokka:Italialaiset juustot Luokka:Lehmänmaitojuustot
Rengasmerikäärme

Rengasmerikäärme on kahden eri myrkkytarhakäärmelajin suomenkielinen nimi: * rengasmerikäärme (Emydocephalus annulatus) * rengasmerikäärme (Hydrophis fasciatus).
Caciocavallo Podolico

Caciocavallo Podolico on Etelä-Italiasta peräisin oleva lehmänmaidosta valmistettava pasta filata -juusto. Caciocavallo Podolico -juustoa valmistetaan Etelä-Italiassa Calabrian, Basilicatan, Campanian ja Apulian alueilla. Juustoa valmistetaan eteläitalialaisen Podolico-rodun lehmien maidosta. Kun juustoa valmistetaan perinteiseen tapaan, käytetään puisia työkaluja, kuten puista saavia (tina), sauvaa (rotula) ja tinattua kuparipataa. Juusto kypsytetään paikallisten kalkkikivikallioiden luolissa 12–16 °C lämpötilassa kolmesta kuukaudesta jopa kahteen tai kolmeen vuoteen. Kypsytettäessä juusto ripustetaan roikkumaan narusta. Valmiissa juustossa on runsaasti omega-3-rasvahappoja. Sen tuoksua on kuvailtu esimerkiksi yrttiseksi ja kukkaiseksi. Muodoltaan juusto on pyöreä ja sen rakenne on luja. Rakenne lujittuu entisestään kypsymisajan pituuden mukaan. Kypsyessään juustosta tulee okran tai kullan väristä. Caciocavallo Podolico -juustoa myydään tavallisesti suoraan sen valmistustiloilta. ==Lähteet== Luokka:Italialaiset juustot Luokka:Lehmänmaitojuustot
Karttulan kirkko

Karttulan kirkko on rakennusmestari Sakari Hämäläisen piirrustusten mukaan Kuopion Karttulan kirkonkylälle vuonna 1930 alkujaan rakennusmestari Sakari Hämäläisen piirrustusten mukaan rukoushuoneeksi rakennettu kirkko. Kirkkoa on peruskorjattu vuonna 1980, jolloin sinne asennettiin uudet penkit, urkurakentamo Matti Erolan valmistamat 8-äänikertaiset urut ja Hilkka Vuorisen suunnittelemat kirkkotekstiilit. Karttulan kirkko on nykyään osa Kuopion evankelisluterilaisen seurakuntayhtymän Kallaveden seurakuntaa. Kirkon luoteispuolella, kirkon sisäänkäynnin edustalla on vuonna 1920 palaneen Karttulan toisen kirkon muistomerkki ja tämän kirkon kivijalan jäännökset. Kirkon ja Kirkkotien välissä sijaitsee Karttulan sankarihautausmaa muistomerkkeineen. Vanha kellotapuli on vuodelta 1844 ja se rakennettiin rakennusmestari Theodor Johan Tolpon johdolla. Kellotapuli ja Karttulan vuonna 1764 perustettu hautausmaa sijaitsevat kirkon ja Kirkkotien itäpuolella (Kirkkotie 28). Karttulan ensimmäisen, Arvi Junkkarisen suunnitteleman kirkon muistomerkki löytyy tältä hautausmaalta. Kuva:Karttulan ensimmäisen kirkon (1766-1888) muistomerkki - 1963 - Karttulan hautausmaa - Kirkkotie 28 - Karttulan kk - Karttula - Kuopio.jpg|Karttulan ensimmäisen kirkon (1766-1888) muistomerkki (1963) sijaitsee Karttulan hautausmaalla. Kuva:Karttulan toisen - vuonna 1920 palaneen kirkon (1888-1920) muistomerkki - Karttulan kirkon edustalla, Kirkkotie 23 - Karttulan kk - Karttula - Kuopio.jpg|Karttulan toisen kirkon (1888-1920) muistomerkki löytyy nykyisen eli Karttulan kolmannen kirkon sisäänkäynnin edustalta. == Lähteet == Luokka:Karttula (kaupunginosa) Luokka:Kuopion kirkot Luokka:Suomen kivikirkot
Robert Stolz

Robert Elisabeth Stolz (25. elokuuta 1880 Graz – 27. kesäkuuta 1975 Berliini) oli itävaltalainen säveltäjä ja kapellimestari.The Johann Strauss Society of Great Britain: Robert Stolz Hänen isänsä Jakob Stolz oli musiikkipedagogi ja äitinsä Ida Stolz konserttipianisti. Stolz sai varhaisen musiikkikasvatuksensa vanhemmiltaanAllMusic: Robert Stolz ja piti ensimmäisen pianoresitaalinsa 7-vuotiaana; yleisössä oli muun muassa perhetuttava Johannes Brahms. Muodolliset opintonsa Stolz suoritti Wienin konservatoriossa ja Engelbert Humperdinckin johdolla Berliinissä. Hänen opettajanaan toimi myös Robert Fuchs. Stolz työskenteli kapellimestarina Marburgissa, Salzburgissa ja Brnon saksalaisessa teatterissa. Hänen työnsä säveltäjänä alkoi Johann Straussin tapaamisen myötä. Hän jatkoi orkesterien johtamista ja tämän työnsä ohella sävelsi lukuisia operetteja sekä lauluja. Ensimmäinen menestystä tuonut sävellys oli laulu "Servus, du!" (1911). Kansainvälistä tunnustusta hän sai, kun Jean Gabin esitti hänen laulunsa "Hallo, du süsse Klingelfee" Casino de Parisissa vuonna 1919. Stolz vaikutti saksalaisessa kabareessa ja sävelsi musiikkia varhaisiin berliiniläisiin elokuviin. Aluksi natsit arvostivat Stolzia, mutta hän ei halunnut olla näihin kytköksissä.Universal Edition: Robert Stolz Sen sijaan hän auttoi Anschlussin jälkeen juutalaisia ja poliittisten mielipiteidensä takia vainottuja. Toisen maailmansodan puhjetessa Stolz oli Pariisissa, jossa hänet pidätettiin ja vietiin internointileirille Colombesiin. Stolz vapautettiin kolme päivää myöhemmin. Tämän mahdollisti hänen yhteytensä Yvonne Louise Ulrichiin, josta sitten tuli hänen viides ja viimeinen vaimonsa. Vapauduttuaan Stolz pakeni New Yorkiin. Stolz palasi Wieniin vuonna 1946 ja jatkoi työtään musiikin parissa. Isossa-Britanniassa hän tuli kenties parhaiten tunnetuksi Valkoinen hevonen -operetin osittain säveltämästään musiikista (1931), Deanna Durbinin musikaalielokuva Spring Paradessa (1940) tulkitsemasta "Waltzing in the Clouds" -laulusta ja foxtrotista "Salome" (1919), josta tuli Petula Clarkin esittämänä listahitti vuonna 1961 nimellä "Romeo". Stolz on haudattu Zentralfriedhofiin.Kunst und Kultur in Wien: Zentralfriedhof: Robert Stolz Stolz oli ehdolla Oscar-palkinnon saajaksi musiikista elokuviin Spring Parade (kappale "Waltzing in the Clouds")THE 13TH ACADEMY AWARDS | 1941 ja Tapahtui huomenna vuonna 1945.THE 17TH ACADEMY AWARDS | 1945 == Lähteet == == Aiheesta muualla == Luokka:Itävaltalaiset säveltäjät Luokka:Itävaltalaiset kapellimestarit Luokka:Vuonna 1880 syntyneet Luokka:Vuonna 1975 kuolleet
Lukas Leonin diskografia

Suomalaisen rap-artistin Lukas Leonin diskografia koostuu kolmesta studioalbumista, seitsemästä singlestä ja viidestä musiikkivideosta. Tämän lisäksi hän on vieraillut muiden artistien kappaleilla. Lukas Leon solmi levytyssopimuksen Liiga Musicin kanssa huhtikuussa 2018. Hänen debyyttialbuminsa Simba julkaistiin 14. kesäkuuta 2018, ja se nousi Suomen virallisen albumilistan kärkeen. Levy on striimannut myös platinaa. Kaikki sen kappaleet nousivat Spotify-suoratoistopalvelun Suomen kuunneluimpien listalle. Niistä ”XTC” kapusi virallisen single- ja striimauslistan kärkeen, sekä latauslistan toiseksi. Kappale on striimannut triplaplatinaa. Marraskuussa 2018 Lukas Leon julkaisi singlen ”Hendrix”, joka nousi single- ja striimauslistan neljänneksi. Kappale on striimannut kultaa. Huhtikuussa 2019 julkaistu ”Rooma” ylitti myös kultarajan. Kappale nousi parhaimmillaan latauslistan toiseksi sekä single- ja striimauslistan neljänneksi. Heinäkuussa Lukas Leon julkaisi singlen ”Cringe”. Hänen toinen studioalbuminsa Mä julkaistiin 28. elokuuta 2019, ja se nousi albumilistan sijalle neljä. Levy on striimannut kultaa. Lukas Leonin julkaisi singlen ”Sydänsärkylääke” huhtikuussa 2020. Heinäkuussa hän julkaisi kappaleen ”Kato”, joka nousi singlelistan sijalle yhdeksän. Syyskuussa julkaistiin single ”Kokkaan” ja lokakuussa ”Tottunut pimeään”. Lukas Leonin kolmas studioalbumi Pimee julkaistiin 5. helmikuuta 2021. Se nousi albumilistan sijalle viisi. == Studioalbumit == Nimi Julkaisutiedot Lista Myynti Albumilista Simba *Julkaistu: 14. kesäkuuta 2018 *Formaatti: digitaalinen *Levy-yhtiö: Liiga Music 1 platinalevy Mä *Julkaistiin: 28. elokuuta 2019 *Formaatti: digitaalinen *Levy-yhtiö: Liiga Music 4 kultalevy Pimee *Julkaistiin: 5. helmikuuta 2021 *Formaatti: digitaalinen *Levy-yhtiö: Liiga Music 5 == Singlet == Vuosi Nimi Lista Albumi Singlelista Latauslista Striimaus- lista Radiolista 2018 ”Hendrix” (mukana Aleksanteri Hakaniemi) 4 – 4 – Mä 2019 ”Rooma” (mukana Etta) 4 2 4 – ”Cringe” – – 25 – 2020 ”Sydänsärkylääke” 16 – 16 – ”Kato” (mukana Nelli Matula) 9 – 9 71 Pimee ”Kokkaan” (mukana Kube) – – – – ”Tottunut pimeään” (mukana Hassan Maikal) – – – – 2022 OFF THE BOOTH (S1:E8) === Vierailijana === Vuosi Nimi Lista Albumi Singlelista Latauslista Striimaus- lista Radiolista 2016 ”Soundi” (Pikkis, mukana Lukas Leon) – – – – 2017 ”ANTHEM2K17” (JXO, mukana Hursti, Mikidi, Solonen, Gaiaf, Lukas Leon ja Kosola) – – – – 2020 ”Uuden edessä” (Toivon kärki) 2 – 2 2 ”Miten tässä kävi näin” (Adi L Hasla, mukana Lukas Leon) – – – – 8. päivä ”Hullu” (Hassan Maikal, mukana Lukas Leon) – – – – 2021 ”Hurrikaani” (Tinze, mukana Lukas Leon ja Tuuli) – – – – === Muut listasijoitukset === Vuosi Nimi Lista Albumi Singlelista Latauslista Striimaus- lista Radiolista 2018 ”Edustaa” – – 28 – Simba ”XTC” (mukana Cheek ja Etta) 1 2 1 97 2019 ”F U” (mukana F) 10 – 10 – Mä == Musiikkivideot == Vuosi Kappale Ohjaus Viitteet 2018 ”Edustaa” Asko Keinonen ”Hendrix” Okko Käyhkö 2019 ”Rooma” Rudi Rok, Lauri Laukkanen 2020 ”Kato” Juuso Santala, Teemu Haataja ”Kokkaan” Shueib Dahir 2022 OFF THE BOOTH (S1:E8) == Lähteet == Luokka:Diskografiat
Caerphilly

Caerphilly () on kaupunki Walesin eteläosassa Caerphillyn hallinnollisella alueella lähellä Cardiffin kaupunkia. Kaupunki on rakentunut Caerphillyn linnan ympärille ja sen asukasluku vuonna 2011 oli 15 214\. ==Maantiede== Caerphilly sijaitsee Walesin eteläosassa noin 11 kilometriä Cardiffin kaupungista koilliseen Caerphillyn hallinnollisella alueella (county borough). Caerphilly on myös osa Cardiffin metropolialuetta ja historiallista Glamorganin kreivikuntaa. ==Historia== Nykyinen Caerphilly on muodostunut Caerphillyn linnan ympärille. Linnan rakentaminen alkoi 1200-luvulla, mutta ennen sen valmistumista kokonaan Llywelyn ap Gruffuddin joukot tuhosivat sen vuonna 1270. Linna jälleenraekkettiin vuonna 1271 ja sitä laajennettiin 1300-luvulla. Linna on nykyisin kooltaan Windsorin linnan jälkeen Ison- Britannian suurin. Linnaa hävitettiin jälleen 1600-luvulla Englannin sisällissodan aikana. Sisällissodan parlamentaristit yrittivät räjäyttää linnan tornin. Räjähdys ei tuhonnut tornia, mutta se jäi pysyvästi hieman vinoon. Caerphillyn kaupunki kasvoi 1800-luvun aikana kaivoskaupunkina kivihiiliesiintymien ansiosta. Se tunnettiin myös paikallisen Caerphilly- juuston valmistuksesta. Buten 4. markiisi John Crichton-Stuart toteutti suuria kunnostustöitä Caerphillyn linnalla vuodesta 1928 toisen maailmansodan alkuun saakka tukien samalla kaupungin taloutta. Kaivostoiminta Caerphillyssä lakkasi 1900-luvun loppupuolella. Isku oli kova kaupungille, joka menetti huomattavan osan asukkaistaan. Sittemmin kaivostoiminnan tilalle on muodostunut kuitenkin kevyttä teollisuutta. ==Väestö== Caerphillyn asukasluku oli vuonna 2011 15 214 ja suuremman rakennetun alueen 41 402. ==Lähteet== ==Aiheesta muualla== *Caerphilly County Borough Council *Visit Caerphilly - Caerphilly Tourism Luokka:Walesin kunnat
Caerphilly (juusto)

Caerphilly on walesilaisesta Caerphillyn kaupungista peräisin oleva lehmänmaidosta valmistettava juusto. Caerphilly-juustoa alettiin valmistaa 1800-luvulla nimensä mukaan Caerphillyn kaupungissa Walesissa Cardiffin pohjoispuolella. Aluksi juustoa valmistettiin maidontuotannossa yli jääneestä lehmänmaidosta, mutta sen suosion kasvaessa 1830-luvulta lähtien maitoa alettiin tuottaa myös erityisesti juuston valmistusta ajatellen. Juustoa tuotettiin etenkin cheddar-juuston korvaajana ja sen valmistus levisi myös Somersetin alueelle. Cheddarjuustoon verrattuna Caerphilly-juustoa voidaan valmistaa huomattavan nopeasti ja sitä myytiin halvemmalla. Se tuli tunnetuksi etenkin kaivostyöläisten keskuudessa. Juuston valmistus maatiloilla taantui juuston teollisen valmistamisen yleistyessä 1800-luvun loppupuolelle tultaessa. Sen valmistaminen oli lakannut lähes kokonaan vuoteen 1910 mennessä. Lopullinen isku juustolle oli elintarvikeministeriön antama määräys vuonna 1939, jonka mukaan juuston valmistajien tuli valmistaa kovaa "kansallista juustoa" toisen maailmansodan rintamille. 1950-luvulla juustoa valmistettiin enää vain yhdellä ainoalla tilalla Wedmoressa Somersetissä. Sittemmin juuston valmistus on elpynyt. Nimi Traditional Welsh Caerphilly sai Euroopan unionin nimisuojajärjestelmän mukaisen suojatun maantieteellisen merkinnän vuonna 2018. ==Lähteet== Luokka:Walesilaiset juustot Luokka:Lehmänmaitojuustot
Regolini-Galassi-hauta

Regolini-Galassi-hauta on löytäjiensä mukaan nimen saanut, noin 650-luvulta eaa. peräisin oleva orientalisoivan kauden etruskihauta. Hauta sijaitsee Sorbon nekropolilla Caeren lounaispuolella. Hauta löydettiin vuonna 1836 suuresta tumuluksesta. Hauta on säilynyt koskemattomana, ja se muodostuu käytävämäisestä eteisestä, siihen aksiaalisesti liittyvästä pitkänomaisesta kammiosta sekä näiden välissä kummallakin puolella olevista ovaalinmuotoisista kammioista. Haudasta löydettiin yhden naisen ja kahden miehen jäännökset. Haudassa oli runsaasti arvoesineitä, muun muassa kultakoruja, norsunluuta, meripihkaa sekä vuode kuljetuskärryineen. Ne ovat nykyisin esillä Vatikaanin etruskimuseossa. Regolini-Galassi-haudan ympärille on sijoitettu samaan tumulukseen myös viisi myöhempää hautaa.Castrén ja Pietilä-Castrén 2000, s. 483 ==Lähteet== *Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. === Viitteet === Luokka:Etruskit
Tuusniemen kotiseutumuseo

Tuusniemen kotiseutumuseo on pohjoissavolaisen Tuusniemen kunnan kirkonkylällä, Tuusniemen kirkon ja kunnantalon naapurustossa sijaitseva kotiseutumuseo. Siellä esitellään paikallista koti- ja maatalousesineistöä. Museon rakennuksena toimii pitäjän entinen viljamakasiini. == Lähteet == Luokka:Tuusniemen rakennukset ja rakennelmat Luokka:Suomen kotiseutumuseot Luokka:Pitäjänmakasiinit
Margaret Qualley

Sarah Margaret Qualley (s. 23. lokakuuta 1994 Kalispell, Montana, Yhdysvallat) on yhdysvaltalainen näyttelijä ja malli. Hän debytoi näyttelijänä pienessä roolissa vuoden 2013 dramaelokuvassa Palo Alto. Hän saavutti huomiota sivuroolistaan ongelmateininä HBO:n televisiosarjassa The Leftovers (2014–2017). Vuonna 2021 hän näytteleli pääroolia Netflix-sarjassa Maid. Qualley on ollut ehdokkaana Primetime Emmy Awards -palkinnon saajaksi kahdesti, Ann Reinkingin roolista FX:n minisarjassa Fosse/Verdon (2019) ja Netflixin draamaminisarjasta Maid (2021). == Filmografia == Elokuvat Vuosi Suomenkielinen nimi Alkuperäinen nimi Rooli 2013 Palo Alto Palo Alto Raquel 2016 The Nice Guys The Nice Guys Amelia Kuttner 2017 Novitiate Novitiate Sisar Cathleen Harris The Vanishing of Sidney Hall The Vanishing of Sidney Hall Alexandra Death Note Death Note Mia Sutton / Kira 2018 Donnybrook Donnybrook Delia Angus 2019 IO IO Sam Walden Native Son Native Son Mary Dalton Adam Adam Casey Freeman Once Upon a Time in Hollywood Once Upon a Time in Hollywood Pussycat Strange but True Strange but True Melissa Moody Seberg Seberg Linette Solomon 2020 My Salinger Year My Salinger Year Joanna Rakoff 2022 Stars at noon Stars at noon Trish Johnson Sanctuary Sanctuary Rebecca 2023 Poor Things Poor Things Felicity 2024 Drive-Away Dolls Drive-Away Dolls Jamie 2024 The Substance Sue / Monstro Elisasue Televisiosarjat Vuosi Suomenkielinen nimi Alkuperäinen nimi Rooli Jakso(t) 2014–2017 The Leftovers The Leftovers Jill Garvey 18 jaksoa 2019 Fosse/Verdon Fosse/Verdon Ann Reinking 5 jaksoa 2021 Maid Maid Alex (päärooli) 10 jaksoa Videopelit Vuosi Nimi Rooli 2019 Death Stranding Mama == Yksityiselämä == Margaret Qualleyn vanhemmat ovat Paul Qualley ja näyttelijä Andie MacDowell. Qualley alkoi seurustella muusikko ja tuottaja Jack Antonoffin kanssa vuonna 2021. Pari meni naimisiin New Jerseyssä 19. elokuuta 2023. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1994 syntyneet Luokka:Elävät henkilöt
Bernhard Mende

Bernhard Mende (2. elokuuta 1937 – 7. lokakuuta 2004) oli Saksan ilmavoimien komentaja 1994–1997.Generalleutnant Bernhard Mende == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1937 syntyneet Luokka:Vuonna 2004 kuolleet
Rolf Portz

Rolf H. Portz (s. 15. lokakuuta 1940) oli Saksan ilmavoimien komentaja vuosina 1997-2001.Generalleutnant Rolf H. Portz == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1940 syntyneet Luokka:Elävät henkilöt
Gerhard Back

Gerhard W. Back (s. 10. joulukuuta 1944) oli Saksan ilmavoimien komentaja 2001–2004.Generalleutnant Gerhard W. Back Hänen aktiivipalveluksensa päättyi 31. tammikuuta 2007, jolloin hän jäi eläkkeelle. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1944 syntyneet Luokka:Elävät henkilöt
Klaus-Peter Stieglitz

Klaus-Peter Stieglitz (s. 3. lokakuuta 1947) oli Saksan ilmavoimien komentaja 2004-2009.Generalleutnant Klaus-Peter Stieglitz Hän jäi eläkkeelle 31. lokakuuta 2009. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1947 syntyneet Luokka:Elävät henkilöt
Indian (vuoden 2001 elokuva)

Indian on vuonna 2001 ilmestynyt N. Mahrajanin ohjaama intialainen toimintaelokuva. Elokuva on virallinen hindinkielinen uudelleenfilmatisointi tamilinkielisestä elokuvasta Vallarasu. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2001 intialaiset elokuvat Luokka:Hindinkieliset elokuvat Luokka:Intialaiset toimintatrillerit Luokka:Intialaiset uudelleenfilmatisoinnit Luokka:Intialaiset toimintatrillerit
Samsung Gear 2

Samsung Gear 2 on Samsungin 11. huhtikuuta 2014 julkaisema älykello. Se on osa Samsung Gear -sarjaa. == Lähteet == Luokka:Samsung Electronicsin älykellot Luokka:Vuoden 2014 älykellot
Frank J. Oteri

Frank J. Oteri (s. 12. toukokuuta 1964) on yhdysvaltalainen säveltäjä.Vox Novus: American Composer Timeline Hän sai taiteiden kandidaatin ja maisterin arvot etnomusikologiassa Columbian yliopistossa. Hän on aktiivisesti edistänyt uuden musiikin näkyvyyttä ja rikkonut rajoja musiikin genrejen välillä.New Music USA: Frank J. Oteri Oteri on yhdistänyt sävellystensä rakenteissa sekä minimalismin että sarjallisuuden aineksia. Hän on usein hyödyntänyt mikrotonaalisuutta. Hänen esitetyimpiin sävellyksiinsä kuuluvat Imagined Overtures rockyhtyeelle, pianisti Guy Livingstonin laajalti esittämä Last Minut Tango sekä yhteistyössä Lucio Pozzin kanssa tehty George Maciunaksen elämän innoittama performanssioratorio Machunas. Esityksiä on pidetty muun muassa Carnegien Weill Recital Hallissa, Bathin Theatre Royalissa (Englanti), Knitting Factoryssa, Pittsburghin Andy Warhol -museossa ja Seattlen PONCHO Concert Hallissa. Oteri sai vuonna 2007 ASCAP:n Victor Herbert -palkinnon ja tammikuussa 2018 Composers Now Visionary Awardin. Hän on toiminut International Society for Contemporary Musicin varapuheenjohtajana. == Lähteet == Luokka:Yhdysvaltalaiset säveltäjät Luokka:Vuonna 1964 syntyneet Luokka:Elävät henkilöt
Jane Levy

Jane Colburn Levy (s. 29. joulukuuta 1989 Los Angeles, Kalifornia) on yhdysvaltalainen näyttelijä. Hänet on tunnettu rooleistaan Fede Álvarezin kauhuelokuvissa Evil Dead (2013) ja Don’t Breathe (2016), sekä roolistaan televisiosarjassa Lähiöunelmia (2011–2014). == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2012 Nobody Walks Caroline Fun Size April Martin-Danzinger-Ross 2013 Evil Dead Mia Allen 2014 About Alex Kate Bang Bang Baby Stepphy 2015 Nicholas & Hillary Hillary lyhytelokuva Here Now Mel Frank and Cindy Kate 2016 Don’t Breathe Rocky Monster Trucks Meredith 2017 Tämä maailma ei ole enää kotini Dez Sea Oak Min televisioelokuva 2018 Office Uprising Samantha The Pretenders Catherine Televisiosarjat Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2011 Hävyttömät Mandy Milkovitch 5 jaksoa 2011–2014 Lähiöunelmia Tessa Altman päärooli; 57 jaksoa 2014 Kroll Show Madison Jakso: "Krolling Around with Nick Klown" 2016 Swedish Dicks Taylor Slow / Ruth Jakso: "Episode 5" 2017 Twin Peaks Elizabeth Jakso: "Part 5" There's...Johnny! Joy Greenfield päärooli 2018 Castle Rock Jackie 2019 What/If Lisa Donovan Zoey's Extraordinary Playlist Zoey == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Magny-les-Hameaux

Magny-les-Hameaux on kunta Ranskassa Yvelinesin departementissa Île-de-Francen alueella. Se sijaitsee noin 40 km Pariisista lounaaseen. pienoiskuva|vasen|Musée national de Port-Royal des Champs Kunnan nähtävyyksiä on keskiaikainen sisterssiläisluostari Port-Royal des Champs. Luostarilla on ollut suuri merkitys kunnan kehityksessä, ja se oli aikanaan vaikutusvaltainen älyllinen keskus. Valtaosa luostarin rakennuksista purettiin vuonna 1711. Luostarin elämään voi tutustua Musée national de Port-Royal des Champs -luostarimuseossa. Museossa järjestetään myös vierailevien kirjailijoiden ja taidemaalareiden esiintymisiä sekä konsertteja.Tour de France 2019 Magny-les- Hameaux’ssa tapahtui lento-onnettomuus vuonna 1934. Tuolloin tunnettu ranskalainen lentäjä Hélène Boucher putosi koneineen ja menetti myöhemmin henkensä sairaalassa. ==Lähteet== ==Aiheesta muualla== Luokka:Yvelinesin kunnat
Karttulan kotiseutumuseo

Karttulan kotiseutumuseo on Kuopion Karttulan pitäjän kirkonkylällä, Karttulan kirkkoa vastapäätä, Karttulan hautausmaan (1764) ja Karttulan kellotapulin (1844) vieressä sijaitseva kotiseutumuseo. Museon toimii pitäjän entisessä lainajyvästössä; tästä viljamakasiinista on löytynyt vuosilukumerkintä 1860. Karttulan kunta sai makasiinirakennuksen vuonna 1977 lahjoituksena manttaalikunnalta. == Lähteet == Luokka:Karttula (kaupunginosa) Luokka:Kuopion museot Luokka:Suomen kotiseutumuseot Luokka:Suomen 1800-luvulla rakennetut rakennukset ja rakennelmat Luokka:Pitäjänmakasiinit
Châteaufort (Yvelines)

Châteaufort on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista lounaaseen. Châteaufort liittyy läheisesti ilmailun historiaan. Koelentäjä Adolphe Pégoud oli ensimmäinen maailmassa joka hyppäsi laskuvarjolla lentokoneesta. Tämä tapahtui 19. elokuuta 1913. Tour de France 2019 ==Lähteet== ==Aiheesta muualla== Luokka:Yvelinesin kunnat
Se jokin minulla on

Se jokin minulla on on Frederikin vuonna 1975 julkaistu kolmas albumi. == Kappaleet == === A-puoli === # # # # # # === B-puoli === # * # # # # # == Aiheesta muualla == * Se jokin minulla on discogs.com -sivustolla Luokka:Vuoden 1975 albumit Luokka:Frederikin albumit
Ramaya

Ramaya on suomalaislaulaja Ilkka Sysimetsän eli taiteilijanimeltään Frederikin neljäs studioalbumi, joka julkaistiin syksyllä 1976. Albumin nimikappale ”Ramaya” nousi hittikappaleeksi ja se oli parhaimmillaan Suomen jukeboxien viidenneksi soitetuin single. Kappale on käännös Afric Simonen samana vuonna julkaistusta hittikappaleesta. Itse levy menestyi kohtalaisesti saavuttaen parhaimmillaan 10 viikon aikana albumilistan sijan 11. Vuoden 1976 Suomen Top 20 -albumilistoilla levy oli syyskuussa 19. ja lokakuussa 11. sijalla.Pennanen 2006, s. 312. Finnlevy julkaisi albumin vinyylilevynä ja C-kasettina. Levyä ei ole toistaiseksi julkaistu CD-levynä. == Kappaleet == Kaikkien kappaleiden sovitukset Paul Fagerlund. ; A-puoli # # # # # # ; B-puoli # * # # # # # Lähteet:LP-levyn (SFLP 9592) takakansi. == Tekijät == === Muusikoita === * Frederik (oik. Ilkka Sysimetsä) – laulu * Kai Lind – taustalaulu (1) * Irma Tapio – taustalaulu (1, 3, 4, 9–12) * Jörgen Petersen – trumpetti (1) * Heikki Laurila – kitarat (1–4, 9–12) * Taisto Wesslin – kitarat (4, 10) * Ilpo Kallio – rummut ja lyömäsoittimet (1–4, 9–12) ; Jousiryhmän jäseniä * Heikki Hämäläinen – viulu (2, 3, 9, 12) Lähde: === Tuotanto === * Paul Fagerlund – tuottaja * Antti Joki – äänitys / Finnlevy-studiot * Tom Vuori – äänitys / Finnlevy-studiot (kaikki, paitsi: 4, 10) * Kari Tamminen ja Jukka Teittinen – äänitys / Finnlevy-studiot (4, 10) * Toivo ”Topi” Niiranen – kansi * Bosse Fagerström – valokuvat Lähde: ”Pilviin leijun” äänitettiin 9. syyskuuta ja ”King-kong” 29. elokuuta vuonna 1975. == Lähteet == * === Viitteet === == Aiheesta muualla == * Ramaya discogs.com -sivustolla Luokka:Vuoden 1976 albumit Luokka:Frederikin albumit
David Raksin

David Raksin (4. elokuuta 1912 Philadelphia, Pennsylvania – 9. elokuuta 2004 Van Nuys, Kalifornia) oli yhdysvaltalainen elokuvamusiikin säveltäjä, sanoittaja ja sovittaja.AllMusic: David Raksin Raksin aloitti musiikin opiskelun instrumenttinaan piano ja sai myöhemmin opastusta puhallinsoitinten parissa isältään. Hän meni Pennsylvanian yliopistoon, josta valmistuttuaan siirtyi New Yorkiin. Hän tapasi Oscar Levantiin, joka kertoi ystävälleen George Gershwinille Raksinin "I Got Rhythm" -sovituksesta. Gershwin suositteli nuorta säveltäjää Broadway-sovituksia tehneelle Harms/Chappell-kokoonpanolle. Raksin sai Bostonissa kutsun Hollywoodiin Charlie Chaplinin luo ja avusti tätä Nykyaika-elokuvan musiikissa sekä orkestroi sen Edward Powellin kanssa. Tämä oli vuonna 1935 alku hänen pitkälle elokuvauralleen. Seuraavana vuonna hän avusti kapellimestari Leopold Stokowskia, joka kantaesitti hänen konserttikappaleensa Montage Philadelphian orkesterin kanssa.The Film Music Society: David Raksin Raksin sävelsi musiikin kaikkiaan yli sataan elokuvaan, kuten Lauraan, jonka samannimisestä teemakappaleesta tuli yksi elokuvamusiikin levytetyimmistä kappaleesta yli 400:lla erilaisella versiollaan. Muita elokuvia, joihin Raksin teki musiikkia, olivat Särkyneiden haaveiden kaupunki, Aina vain Amber, Viattomuuden kasvot, Pahan pauloissa, Hurjimus, Eri pöydissä, Hämärän lapset ja Paholaisen poika. Lisäksi Raksin työskenteli televisiossa sekä radiossa ja sävelsi näyttämömusiikkia, johon kuuluu baletteja, musikaaleja ja musiikkia näytelmiin. Igor Stravinskyn omasta pyynnöstä Raksin teki sovituksen tämän Circus Polkasta. Monet sinfoniaorkesterit eri maissa ovat esittäneet Raksinin konserttiteoksia, jotka usein ovat hänen elokuvamusiikkinsa pohjalta tehtyjä. Raksin myös johti omien teostensa esityksiä Hollywood Bowlissa. Hän sävelsi Kongressin kirjaston Elizabeth Sprague Coolidgen säätiön tilauksesta omaan tekstiinsä teoksen Oedipus Memneitai, jonka hän kantaesitti Founder's Day Concertissa Coolidge- auditoriossa lokakuussa 1986. Opettajana Raksin toimi muun muassa vuodesta 1956 Etelä-Kalifornian yliopistossa. Hän oli vuosina 1962–1970 kahdeksan kauden ajan Composers & Lyricists Guild of American puheenjohtaja. Hänen saamiensa palkintojen joukossa ovat ensimmäinen Max Steiner -saavutuspalkinto National Film Societylta (1980), Academy of Science Fiction and Fantasyn urapalkinto (1979) ja American Society of Music Arrangers and Composersin Golden Score -palkinto. == Lähteet == Luokka:Yhdysvaltalaiset säveltäjät Luokka:Vuonna 1912 syntyneet Luokka:Vuonna 2004 kuolleet
Fannie Farmer

Fannie Merritt Farmer (23. maaliskuuta 1857 – 15. tammikuuta 1915) oli yhdysvaltalainen keittokirjailija. Farmer tuli tunnetuksi erityisesti teoksestaan The Boston Cooking-School Cook Book, joka sisältää esimerkiksi reseptejä ja muita keittiöön liittyviä ohjeita. Teoksesta on sittemmin julkaistu useita painoksia ja uudistettu laitos nimellä The Fannie Farmer Cookbook. Farmer painotti resepteissään erityisesti ainesosien tarkan mittaamisen tärkeyttä. ==Elämäkerta== thumb|Muistolaatta Farmerin vanhan kotitalon paikalla Medfordissa. Fannie Farmer syntyi Bostonissa Massachusettsin osavaltiossa 23. maaliskuuta 1857 ja varttui syntykaupungissaan ja Medfordissa. Nuorena Farmer joutui jättämään opintonsa high schoolissa kesken saatuaan halvauksen. Vanhempiensa tuella hän kykeni kuitenkin myöhemmin aloittamaan opintonsa uudestaan Boston Cooking School -opistolla, josta hän valmistui vuonna 1889. Valmistuttuaan Farmer jäi kouluun töihin, ja vuonna 1894 hän yleni laitoksen johtoon. Vuonna 1896 Farmer julkaisi teoksen The Boston Cooking-School Cook Book. Teoksesta on sittemmin otettu 12 painosta, ja sitä on myyty päivitettynä versiona nimellä The Fannie Farmer Cookbook. 70 vuotta ensimmäisen painoksen julkaisun jälkeen teosta oli myyty lähes neljä miljoonaa kappaletta. Teos sisältää paitsi reseptejä mutta myös ohjeita esimerkiksi käytöstapohin ja eri keittiövälineiden käyttämisen. Farmerin resepteissä painottuu erityisesti eri ainesosien tarkan mittaamisen tärkeys. Teos sisältää myös esimerkiksi yhden varhaisimmista tunnetuista mokkapalojen resepteistä. Sittemmin Farmer julkaisi myös useita muita teoksia, kuten Chafing Dish Possibilities (1898), Food and Cookery for the Sick and Convalescent (1904), What to Have for Dinner (1905), Catering for Special Occasions, with Menus and Recipes (1911) ja A New Book of Cookery (1912). Keittokirjojen kirjoittamisen ohella Farmer avasi oman oppilaitoksensa Miss Farmer’s School of Cookery vuonna 1902, luennoi ruokavaliosta Harvardin yliopistossa ja kirjoitti siskonsa Cora Farmer Perkinsin kanssa kolumnia lehteen Woman’s Home Companion. Farmer kuoli Bostonissa 15. tammikuuta 1915. ==Lähteet== Luokka:Yhdysvaltalaiset tietokirjailijat Luokka:Keittokirjailijat Luokka:Vuonna 1857 syntyneet Luokka:Vuonna 1915 kuolleet
Toussus-le-Noble

Toussus-le-Noble on kunta Ranskassa Yvelinesin departementissa Île-de-Francen alueella. Se sijaitsee noin 28 kilometriä Pariisista lounaaseen. Kunnassa sijaitsee Toussus-le-Noblen pienlentokenttä (Aéroport de Toussus-le-Noble). Kentän kaksi kiitotietä on tarkoitettu liike- ja vapaa-ajan ilmailulle, sekä lentäjien koulutukseen.Tour de France 2019 ==Lähteet== ==Aiheesta muualla== Luokka:Yvelinesin kunnat
Aarne Kreuzinger-Janik

Aarne Kreuzinger-Janik (s. 13. huhtikuuta 1950 Lyypekki) oli Saksan ilmavoimien komentaja 2009-2012.Generalleutnant Aarne Kreuzinger-Janik Hän liittyi Saksan asevoimiin vuonna 1969 edeten upseeri- ja lennonopettajakoulutukseen. Hän lensi 1974-1981 Lockheed F-104 Starfightereilla ollen tiedotus- ja henkilöstöupseerina Nörvenichin lentotukikohdassa Jagdbombergeschwader 31 "Boelckessa". Käytyään 1981-1983 yleisesikuntaupseerikurssin Führungsakademie der Bunderwehrissä Hampurissa hänet sijoitettiin suunnittelu-upseeriksi, missä tehtävässä hän oli vuoteen 1985. Hänet siirrettiin vuonna 1985 Memmingeniin Jagdbombergeschwader 34:een. Kreuzinger-Janik jäi eläkkeelle 30. huhtikuuta 2012. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1950 syntyneet Luokka:Elävät henkilöt